Անկարգություններ Սողոմոնյան կղզիներում

Անկարգություններ Սողոմոնյան կղզիներում, 2021 թվականի նոյեմբերի 24-ին Սողոմոնյան կղզիներում սկսված զանգվածային անկարգություններ ու ցույցեր։ Անկարգությունների հետևանքով զոհվել է 3 քաղաքացիական անձ, ավելի քան 100-ը ձերբակալվել է։

Նախապատմություն 
Սողոմոնյան կղզիները ազգամիջյան կոնֆլիկտի մեջ էր մինչև 2003 թվականը, երբ Ավստրալիան խաղաղապահ առաքելություն էր ծավալում։ Երկրի ամենաբազմամարդ կղզու՝ Մալայթայի բնակիչները հաճախ դժգոհում էին, որ կառավարությունն անտեսում է իրենց կղզին։ Երկրի ամենախիտ բնակեցված կղզու՝ Մալայթայի բնակիչները հաճախ դժգոհում էին, որ կառավարությունն անտեսում է իրենց կղզին։

2019 թվականին վարչապետ Մանասե Սոգավարեի գլխավորած կառավարությունը հետ է վերցրել Չինաստանի Հանրապետության (Թայվան) ճանաչումը և հարաբերություններ հաստատել մայրցամաքային Չինաստանի Ժողովրդական Հանրապետության հետ։ Մալայթա նահանգը, սակայն, շարունակել է աջակցել Թայվանին և Միացյալ Նահանգներին, վերջիններս 2020 թվականին 25 միլիոն ԱՄՆ դոլարի օգնություն են ուղարկել կղզի։

Մալայթա նահանգի վարչապետ Դանիել Սուիդանին նույնպես անկախության հանրաքվե է անցկացրել 2020 թվականին, որը կառավարությունը մերժել է որպես անօրինական։ Գործազրկության և աղքատության աճը, որոնք սրվել են COVID-19 համավարակի ընթացքում սահմանափակումներով, նույնպես անկարգությունների պատճառ են դարձել։

Իրադարձություններ 
Բողոքի ցույցներն ի սկզբանե խաղաղ բնույթ են կրել, սակայն 2021 թվականի նոյեմբերի 24-ին վերածվել են բռնի ցույցերի՝ Սողոմոնյան կղզիների խորհրդարանի շենքի և հարակից շենքերի այրվելուց հետո։ Դպրոցներն ու ձեռնարկությունները փակվել են ցուցարարների հետ ոստիկանության և կառավարական ուժերի բախումների պատճառով։ Բռնությունը սրվել է Հոնիարայի չինական թաղամասի կողոպուտից հետո։ Ոստիկանությունն արցունքաբեր գազ է կիրառել ցուցարարների դեմ։

Ցուցարարների մեծ մասը եղել են Մալայթա նահանգի քաղաքացիները։

Ավստրալիան արձագանքել է անկարգություններին՝ Սողոմոնյան կղզիների կառավարության խնդրանքով տեղակայելով Ավստրալիայի դաշնային ոստիկանության և Ավստրալիայի պաշտպանության ուժերի անձնակազմ՝ համաձայն Ավստրալիա-Սողոմոնյան կղզիներ անվտանգության երկկողմ պայմանագրի։ Ավստրալիայի կառավարությունը հայտարարել է, որ այս բանակի տեղակայումը Սողոմոնյան կղզիներում նպատակ է ունեցել աջակցելու Սողոմոնյան կղզիների թագավորական ուժերին, պահպանել կարգուկանոնը և պաշտպանված պահել կենսական ենթակառուցվածքները և որևէ դիրքորոշում չի ստանձնի Սողոմոնյան կղզիների ներքին հարցերի վերաբերյալ։ Պապուա Նոր Գվինեան հայտարարել է Սողոմոնյան կղզիներում 34 խաղաղապահների տեղակայման մասին բռնությանը վերջ տալու համար։

Նոյեմբերի 27-ին ոստիկանությունը հայտարարել է Հոնիարայի չինական թաղամասում այրված շենքում երեք ածխացած դիերի հայտնաբերման մասին։ Սա անկարգությունների սկսվելուց ի վեր մարդկանց մահվան առաջին գրանցված դեպքն է։ Ոստիկանությունը նաև հայտնել է, որ ձերբակալվել է ավելի քան 100 ցուցարար։ Հայտարարվել է նաև 36-ժամյա պարետային ժամ, ինչն օգնել է նվազեցնել ցուցարարների թիվը։

2021 թվականի նոյեմբերի 30-ին Ֆիջին 50 զինծառայող է տեղակայել Սողոմոնյան կղզիներում։ Դա արվել է Ավստրալիայի պաշտպանական ուժերը ուժեղացնելու համար՝ Ավստրալիայի և Ֆիջիի միջև Vuvale գործընկերության շրջանակներում։ Ֆիջիում, անհրաժեշտության դեպքում,120 զինծառայող մնում է պահեստազորում։

Ծանոթագրություններ 

2021 բողոքի ցույցեր
2021 հակամարտություններ
Ավստրալիայի ռազմական պատմություն
2021 միջազգային հարաբերություններում
Քաղաքական ճգնաժամեր
Ամառային երիտասարդական վիքիճամբարի հոդվածներ